Diari Oficial de la Generalitat Valenciana


Sumari del DOGV 5072, del 17-08-2005 (2005/8446)

RESOLUCIÓ de 7 de juliol de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per LSMT a 20 kV triple circuit des de la ST Oliva fins als suports de pas A/S, situats al costat de la travessia Sant Roquet a Oliva (València) i LAMT a 20 kV, D/C des del suport de pas A/S al costat de la travessia Sant Roquet fins al polígon industrial les Jovades, en la partida la Bomba, Horta del Rei, Font Masset i les Jovades, T-691/02 ATLINE 2002/907 en el terme municipal d'Oliva. Expedient d'expropiació forçosa JUEXPR/ 2005/6.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5072

Data del DOGV
:   17-08-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/8446


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 7 de juliol de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per LSMT a 20 kV triple circuit des de la ST Oliva fins als suports de pas A/S, situats al costat de la travessia Sant Roquet a Oliva (València) i LAMT a 20 kV, D/C des del suport de pas A/S al costat de la travessia Sant Roquet fins al polígon industrial les Jovades, en la partida la Bomba, Horta del Rei, Font Masset i les Jovades, T-691/02 ATLINE 2002/907 en el terme municipal d'Oliva. Expedient d'expropiació forçosa JUEXPR/ 2005/6. [2005/M8446]
  
El 22 d'abril de 2004, la Unitat Territorial d'Energia de València va dictar resolució per la qual va autoritzar Iberdrola Distribución Eléctrica, SAU, va aprovar el projecte d'execució, i va declarar, en concret, la utilitat pública de la instal·lació elèctrica LSMT a 20 kV triple circuit des de la ST Oliva fins als suports de pas A/S, situats al costat de la travessia Sant Roquet a Oliva (València) i LAMT a 20 kV, D/C des del suport de pas A/S al costat de la travessia Sant Roquet fins al polígon industrial les Jovades, en la partida la Bomba, Horta del Rei, Font Masset i les Jovades, Oliva. La declaració d'utilitat pública esmentada, d'acord amb el que disposa l'article 54 de la Llei 54/1997, de 27 de novembre, del Sector Elèctric, comporta la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats en els ajuntaments on es troben les finques afectades, com a punt de reunió per a portar a terme l'alçament d'actes prèvies a l'ocupació i, si calguera, les d'ocupació definitiva, de conformitat amb el procediment que establix l'article esmentat.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona autoritzada com cal i presentar els documents que acrediten la seua titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb les despeses a càrrec seu.
  
L'alçament d'actes tindrà lloc el dia 20 de setembre de 2005 a l'Ajuntament d'Oliva.
  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats en el tauler d'edictes de l'ajuntament indicat i en l'annex.
  
Cal comunicar que esta publicació es realitza també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'ha pogut realitzar.
  
En l'expedient d'expropiació Iberdrola Distribución Eléctrica, SAU assumirà la condició de beneficiària.